

|  |  |
| --- | --- |
| ED  ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ  -----  ΥΠΗΡΕΣΙΑ ΣΥΝΤΟΝΙΣΜΟΥ  ΓΡΑΦΕΙΟ ΝΟΜΙΚΩΝ ΚΑΙ ΚΟΙΝΟΒΟΥΛΕΥΤΙΚΩΝ ΘΕΜΑΤΩΝ  Ταχ. Δ/νση : Α. Παπανδρέου 37 Τ.Κ. – Πόλη : 151 80 ΜΑΡΟΥΣΙ  E-mail : [gnk2@minedu.gov.gr](mailto:gnk2@minedu.gov.gr) Τηλέφωνο : 210 3443137  ΡΙ | **Μαρούσι, 21-1-2025 Αρ. Πρωτ. 6446/ΥΣ** |

**ΠΡΟΣ:** Τη Βουλή των Ελλήνων Διεύθυνση Κοινοβουλευτικού Ελέγχου

Τμήμα Αναφορών

**ΚΟΙΝ.:** Βουλευτή κ.

- Μάρκο Εμμ. Καφούρο

(Δια της Βουλής των Ελλήνων)

**ΘΕΜΑ** : «Απάντηση στην Αναφορά με αρ.πρωτ. 653/19-12-2024»

Σε απάντηση του ανωτέρω Μέσου Κοινοβουλευτικού Ελέγχου, κάνουμε γνωστά τα ακόλουθα:

Το σύστημα διορισμών και προσλήψεων των εκπαιδευτικών Πρωτοβάθμιας και Δευτεροβάθμιας Εκπαίδευσης ρυθμίζεται με τις διατάξεις του Κεφ. Ε΄ (άρθρα 53-67) του ν.4589/2019 (Α΄ 13) και έχει τεθεί υπό την αρμοδιότητα του Α.Σ.Ε.Π., το οποίο προκηρύσσει και διενεργεί κάθε δύο σχολικά έτη διαδικασία κατάταξης με σειρά προτεραιότητας, κατά κλάδο και ειδικότητα, των υποψηφίων εκπαιδευτικών και μελών Ε.Ε.Π. και Ε.Β.Π. (άρθρο 54). Αναφορικά με τους συνολικούς μόνιμους διορισμούς εκπαιδευτικών, οι οποίοι έχουν διενεργηθεί για τα σχολικά έτη 2020-2021, 2021-2022, 2022-2023, 2023-2024 και 2024-2025,

βάσει των διατάξεων του ν.4589/2019, θέτουμε υπ΄όψιν σας τα εξής:

Συνολικά έχουν διορισθεί 35.855 μόνιμοι εκπαιδευτικοί στην Επικράτεια, εκ των οποίων

18.403 σε δομές Πρωτοβάθμιας Εκπαίδευσης (15.673 στη Γενική Εκπαίδευση και 2.730 στην Ειδική Αγωγή και Εκπαίδευση) καθώς και 17.452 σε δομές της Δευτεροβάθμιας Εκπαίδευσης (14.448 στη Γενική και 3.004 στην ΕΑΕ). Ειδικότερα, για το τρέχον σχολικό έτος 2024-2025, διορίστηκαν 8.763 εκπαιδευτικοί, από τους οποίους 3.257 στην Πρωτοβάθμια Εκπαίδευση (2.918 στη Γενική και 339 στην ΕΑΕ), καθώς και 5.506 σε δομές της Δευτεροβάθμιας Εκπαίδευσης (4.850 στη Γενική και 656 στην ΕΑΕ), ενώ την προηγούμενη τετραετία διορίστηκαν 27.092 εκπαιδευτικοί, εκ των οποίων 15.146 σε δομές Πρωτοβάθμιας Εκπαίδευσης (12.755 στη Γενική και 2.391 στην ΕΑΕ), καθώς και 11.946 σε δομές της Δευτεροβάθμιας Εκπαίδευσης (9.598 στη Γενική και 2.348 στην ΕΑΕ).

Ειδικότερα στην Διεύθυνση Δ/θμιας Εκπ/σης Κυκλάδων, για την οποία τίθεται η παρούσα Αναφορά, έχουν διορισθεί συνολικά, κατά τη διάρκεια της εν λόγω 5ετίας, 909 εκπαιδευτικοί εκ των οποίων 780 στη Γενική Εκπαίδευση και 129 στην Ειδική Αγωγή και Εκπαίδευση. Αναφέρουμε, ειδικότερα, ότι για το σχολικό έτος 2024-2025, στη Δευτεροβάθμια Εκπαίδευση Κυκλάδων διορίστηκαν συνολικά 229 εκπαιδευτικοί, εκ των οποίων 185 στη Γενική Εκπαίδευση και στην 44 στην Ειδική Αγωγή και Εκπαίδευση. Την προηγούμενη 4ετία, στη Δευτεροβάθμια Εκπαίδευση Κυκλάδων διορίστηκαν 680 εκπαιδευτικοί, εκ των οποίων 595

στη Γενική Εκπαίδευση, και 85 στην ΕΑΕ. Πιο συγκεκριμένα, στην περιοχή Α΄ Κυκλάδων της Δ/θμιας Εκπ/σης, στην οποία υπάγεται το νησί της Σερίφου για το οποίο γίνεται λόγος στην παρούσα Αναφορά, κατά τη διάρκεια της εν λόγω 5ετίας οι συνολικοί διορισμοί εκπαιδευτικών σε κενές οργανικές θέσεις ανήλθαν στους 101, εκ των οποίων 97 στη Γενική Εκπαίδευση και

4 στην Ειδική Αγωγή και Εκπαίδευση.Κατά το τρέχον σχολικό έτος 2024-2025, στη Δευτεροβάθμια Εκπαίδευση Α’ Κυκλάδων διορίστηκαν συνολικά 16 εκπαιδευτικοί, εκ των οποίων 15 στη Γενική Εκπαίδευση και 1 στην Ειδική Αγωγή και Εκπαίδευση.

Σχετικά με τις προσλήψεις αναπληρωτών εκπαιδευτικών, αυτές γίνονται με βάση τα αρμοδίως δηλωθέντα λειτουργικά κενά, σύμφωνα με τις παρ. 1, 2 και 3 του άρθρου 4

«Προσδιορισμός λειτουργικών κενών» της υπ΄αριθμ. 104627/ΓΔ5/7.8.2020 (3344 Β΄) Υ.Α., με θέμα «Ρύθμιση θεμάτων πρόσληψης και τοποθέτησης αναπληρωτών και ωρομισθίων εκπαιδευτικών, μελών Ειδικού Εκπαιδευτικού Προσωπικού (Ε.Ε.Π.) και Ειδικού Βοηθητικού Προσωπικού (Ε.Β.Π.)» Επιπλέον, σύμφωνα με την παρ. 9 του άρθρου 5 «Διαδικασία πρόσληψης και τοποθέτησης αναπληρωτών και ωρομίσθιων εκπαιδευτικών και μελών Ε.Ε.Π.-Ε.Β.Π.» της ως άνω Υ.Α., «α. Η τοποθέτηση των προσληφθέντων αναπληρωτών σε σχολικές μονάδες της περιοχής πρόσληψής τους γίνεται με απόφαση του οικείου Διευθυντή Εκπαίδευσης…».

Για το τρέχον διδακτικό έτος 2024-2025, έως τις 17-1-2025, έχουν πραγματοποιηθεί συνολικά 36.268 προσλήψεις εκπαιδευτικών (24.838 στην Πρωτοβάθμια και 11.430 στη Δευτεροβάθμια Εκπαίδευση), στην Ειδική Αγωγή και Εκπαίδευση, καθώς και στη Γενική Εκπαίδευση, ως προσωρινών αναπληρωτών με σχέση εργασίας Ιδιωτικού Δικαίου Ορισμένου Χρόνου. Στα προαναφερθέντα σύνολα συμπεριλαμβάνονται και οι προσλήψεις που διενεργήθηκαν κατόπιν έκδοσης Ειδικής Προκήρυξης κάλυψης λειτουργικών κενών σε σχολικές μονάδες της πρωτοβάθμιας και δευτεροβάθμιας εκπαίδευσης, σε εφαρμογή των διατάξεων του άρθρου 86 του ν. 4547/2018 (Α΄ 102). Ειδικότερα, στη Διεύθυνση Δευτεροβάθμιας Εκπαίδευσης Κυκλάδων έχουν πραγματοποιηθεί συνολικά 290 προσλήψεις εκπαιδευτικών, εκ των οποίων 220 σε θέσεις Γενικής Εκπαίδευσης και 70 στην Ειδική Αγωγή και Εκπαίδευση. Συγκεκριμένα, στη Δευτεροβάθμια Εκπαίδευση της περιοχής Α΄ Κυκλάδων πραγματοποιήθηκαν 25 προσλήψεις, εκ των οποίων 19 στη Γενική Εκπαίδευση και 6 στην Ειδική Αγωγή.

Τέλος, σας ενημερώνουμε ότι σύμφωνα με το από 17-1-2025 μήνυμα ηλεκτρονικού

ταχυδρομείου της Διεύθυνσης Δευτεροβάθμιας Εκπαίδευσης Κυκλάδων: «(…) επέστρεψε από άδεια εκπαιδευτικός ΠΕ86 στην Α΄ Κυκλάδων και με σύμφωνη γνώμη του τοποθετήθηκε στο Γυμνάσιο ΛΤ Σερίφου, προκειμένου να καλύψει κενό εκπαιδευτικού προσωπικού κλάδου ΠΕ03.».

**Η ΥΦΥΠΟΥΡΓΟΣ**

**ΖΕΤΤΑ Μ. ΜΑΚΡΗ**

**Εσωτερική Διανομή**

1. Γραφείο Υπουργού
2. Γραφείο Υφυπουργού κ. Ζ. Μ. Μακρή
3. Γραφείο Υπηρεσιακού Γραμματέα
4. Διεύθυνση Διορισμών-Προσλήψεων Εκπ/κού Προσωπικού Α/θμιας & Β/θμιας Εκπ/σης
5. ΠΔΕ Ν. Αιγαίου
6. Γραφείο Νομικών και Κοινοβουλευτικών Θεμάτων